בצד העצוב של העיר
הטיח מתקלף הצבע מתפורר; הרחוב הזה ידע ימים טובים יותר; השער עוד נעול אך הגדר כבר נעקרה; פנס מטיל חשמל צהוב על מדרכה שבורה; למטה כבר נטוש למעלה עוד גרים; זונה קשת לילה שם עם פועלים זרים; קשה לקרוא מה שצועקת הכתובת על הקיר; בצד העצוב של העיר; בצד העצוב של העיר; הים היה צוהל אלייך כמו תינוק; בתי קפה המו קולות שמחה וצחוק; עכשיו רק אם תוציאי את הראש מן החלון; תראי פיסה כחולה קטנה בין בנק לבית מלון; חנות ללא סחורה מוכרת מדפים; ובמזנון על שרפרפים פותחים את הקלפים; תראי לי מה צועקת שם הכתובת על הקיר; בצד העצוב של העיר של העיר; ירח על הגג חורג מן המסלול; דוד שמש מחליד רואה כי שם ממול; חלון פעור כמו פה שמישהו שכח לסגור; ותריס שמתנדנד ברוח כמו שיכור; האוטובוס עוצר נחפז להסתלק; חתול עובר ושב מפח אשפה הפוך חומק; מי יגיד לי מה צועקת כאן הכתובת על הקיר; בצד העצוב של העיר של העיר; 